**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Яуап:** текст

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул 1930 йыл ойошторолған. Ҡурсаулыҡтың**майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Дәүләт ҡурсаулығында**эшләүселәрҙең күҙәтеүе аҫтында бөтә йәнлектәр һәм ҡоштар* *йәшәй. Ғалимдар* бында*йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була.. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

***Яуап:*** *Өфө – Башҡортостандың баш ҡалаһы. Уның урамдары киң, оҙон һәм матур. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

*Беҙҙең райондан Өфөгә поезд, самолет һәм пароход менән барып була. Күп ерҙәрҙән автобус менән киләләр.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

**Яуап:** Публицистик стиль

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

*Яуап: Йәштәш – ҡорҙаш*

*Яратыу – һөйөү, үҙ күреү, ихтирам итеү*

*Ваҡыт –мәл, заман*

*Матур – гүзәл, сибәр*

*Сабый – бала.*

1. Рус телендә бирелгән фразеологизмдарҙың башҡорт телендәге парҙарын тап:

Яуап:

*Два сапога пара – бер һапта бер ҡап, бер сыбыҡтан, Ишәй менән Ҡушай*

*Душа нараспашку – бер ҡатлы, эсендәге – тышында.*

*Глаза на мокром месте – серек сабата, күҙенән йәш кипмәй.*

*Сыграть в ящик – аяҡ һуҙыу*

*Кот наплакал – бармаҡ башындай, бесәй төкөрөгөндәй.*

*Бить баклуши – ел һуғарыу, бот күтәреп ятыу*

*Пристал как банный лист – ағылайға тағылай, итәгенән ике иле ҡалмай.*

*Водить за нос – кәкре ҡайынға терәтеү, тишек кәмәгә ултыртыу*

*Выеденного яйца не стоит - һуҡыр бер тин тормай.*

*На душе кошки скребут.- йөрәкте өйкәп тороу, эс бошоу*

1. Бирелгән фразеологик берәмектәрҙең мәғәнәләрен аңлатығыҙ:

**Яуап: *Алты барып йәйәү ҡайтҡан*** *– тормошҡа ашмаған хыял ;*

***борсаҡ сәсә*** *– бик маҡтанып хәбәр һөйләй;* ***тирмәне шәп тарта*** *– ашауға бик шәп;* ***теш ҡайрау*** *– асыу һаҡлап, уҫал ниәт тотоу;* ***ҡойороҡ болғау*** *– түрәләр, хәлле кешеләр алдында ярамһаҡланыу, ҡуштанлау;* ***мамай******заманында*** *– әллә ҡасанғы, бик күптән булған;* ***дөйә ҡойроғо ергә еткәс*** *–булмай, тормошҡа ашмай торған йәки булыры бик алыҫ эш-хәл тураһында мыҫҡыллабыраҡ әйтелә..*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

***Яуап: бо-рон-ғо, ар-ыҫ-лан, ет-меш, мө-хәб-бәт, ҡур-ҡаҡ, ал-маш-сы***

***Асыҡ ижек –*** *һуҙынҡыларға тамамлана****, ябыҡ ижек-*** *тартынҡыға тамамлана.*

1. ***Ҡара диңгеҙ*** *һүҙенең яһалышын аңлатып яҙырға?*

***Яуап:*** *ҡушма исем*

1. ***Юлдаш, ҡурайсы һүҙҙәренең ялғау төрөн билдәләгеҙ?***

*Яуап: һүҙ яһаусы ялғауҙар-даш, -сы*

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

**Яуап:** Яңғыҙлыҡ исемдәргә күплек ялғауы ҡушылғанда, ул исемдәр аңлатҡан предметтың күплеге түгел, ә шулар менән булған барлыҡ кешеләр йә коллектив күҙ уңында тотола.

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

**Яуап:** төшөм килеш

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Яуап:** Исемләшкән сифат

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

***Яуап:*** *төшөм килеш*

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап:*** *уға- күрһәтеү алмашы, һәр – билдәләү, ошо- күрһәтеү*

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап:*** *лексик-синтаксик юл менән яһалған*

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап:** өндәү һөйләм

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным (төп килеш, эйә)*** *минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта* ***баҫыу өҫтөндә (урын-ваҡыт килеш, хәл)***  *монар аға, ә күктә һабантурғай,* ***ер өҫтөндәге( урын-ваҡыт килеш, аныҡлаусы)***  *әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем (төп килеш, эйә)*** *минең! Бүздәк* ***һауаһының (эйәлек килеш,аныҡлаусы)***  *тәнгә сихәтен, йәнгә рәхәтен былбыл* ***телдәре (төп килеш, эйә)*** *лә әйтеп бирә алмаҫ, ти торғайны минең* ***әсәйем( төп килеш, эйә).*** *Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин* ***Тыуған илкәйемдең******(эйәлек килеш,аныҡлаусы****) ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан (сығанаҡ килеш, тултырусы)*** ***йөрәккәйемә ( төбәү килеш, тултырыусы)*** *ҡан һарҡыны…Үҙебеҙҙең яҡтың* ***яҙын****,* ***көҙөн, ҡышын, йәйҙәрен (төшөм килеш, тултырусы)*** *һағындым. Ҡайҙа һуң һеҙ, ғәзиз тыуған* ***яҡтарым (төп килеш, эйә)?****! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап:*** лексик-грамматик омонимдар (омофондар)

1. Антоним, синоним, омоним һүҙлектәре ниндәй төркөмгә ҡарай?

**Яуап:** аңлатмалы һүҙлектәр